বিশ্বের বিভিন্ন প্রান্তে বন্ধ এক্স অ্যাকাউন্ট, খুলছে না বহু ওয়েবসাইট

কলকাতা: মঙ্গলবার সন্ধ্যায় এক্স (X Down Several) অ্যাকাউন্টে প্রবেশ করা তো দূর, ওয়েবসাইট খুলতেই পারেনি পৃথিবীর বিভিন্ন প্রান্তের মানুষজন। সমস্যায় পড়েন বিশ্বের বিভিন্ন প্রান্তের মানুষজন। বিভিন্ন প্রান্তে বন্ধ এক্স অ্যাকাউন্ট। খুলছে না বহু ওয়েবসাইট (Website Server)। প্রভাব পড়েছে ভারতেও। সূত্রের খবর, সার্ভার বন্ধের কারণেই এই সমস্যা হয়েছে। তবে এই নিয়ে ইলন মাস্কের সংস্থা এক্সের তরফে এখনও কোনও বিবৃতি দেওয়া হয়নি।

ডাউনডিটেক্টর বলছে, এক্স অ্যাকাউন্ট খোলা যাচ্ছে না বলে মঙ্গলবার (ভারতীয় সময়) বিকেল ৫টা ১৫ মিনিট পর্যন্ত ১১,৫০০ রিপোর্ট জমা পড়েছে। এই ডাউনডিটেক্টর ওয়েবসাইট, স্যোশাল মিডিয়ায় বিভ্রাট খতিয়ে দেখে। যত অভিযোগ জমা পড়েছে, তার মধ্যে ৪৭ শতাংশই ফিড নিয়ে। ৩০ শতাংশ রিপোর্ট ওয়েবসাইট নিয়ে এবং ২৩ শতাংশ সার্ভারের সংযোগ নিয়ে। ব্যবহারকারীদের সূত্রে জানা গিয়েছে, তাঁরা নিজেদের এক্স অ্যাকাউন্টে নতুন পোস্ট দিতে পারেননি। অনেকেই লগ ইন করতে পারেননি। অনেকেই অ্যাপ খুলছে না বলেও অভিযোগ জানিয়েছেন।