রাজামৌলির হাজার কোটিতে ‘এসএসএমবি ২৯’

ওয়েব ডেস্ক: ‘বাহুবলী’ ও ‘আরআরআর’-এর সফল পরিচালক এস এস রাজামৌলির (S. S. Rajamouli) পরবর্তী ছবি ‘এসএসএমবি ২৯’। এই ছবি নিয়ে দর্শকদের মাঝে দারুণ আগ্রহ তৈরি হয়েছে। জানা গিয়েছে, এই ছবিতে মুখ্য ভূমিকায় দেখা যাবে মহেশ বাবু (Mahesh Babu), প্রিয়াঙ্কা চোপড়া (Priyanka Chopra) এবং পৃথ্বীরাজ সুকুমারনকে। এই ছবির বাজেট অবাক করার মতো। জানেন ছবির বাজেট কত?

ছবির মহরত পুজো হয়েছিল চলতি বছরের জানুয়ারি মাসে, আর শুটিং শুরু হয় এপ্রিল থেকে। এখন পর্যন্ত ওড়িশা, হায়দরাবাদ এবং কেনিয়ায় শুটিং হয়েছে। কেনিয়ায় সিনেমার একটি বড় অংশের শুটিং শেষ হয়েছে। আফ্রিকার জনপ্রিয় লোকেশন যেমন—মাসাই মারা, লেক নাইভাশা, সাম্বুরু, মাউন্ট কিলিমাঞ্জারো এবং আম্বোতেলিতে গুরুত্বপূর্ণ দৃশ্য ধারণ করা হয়েছে। সেই সময় নাকি পরিচালক এসএস রাজামৌলি কেনিয়ার প্রধানমন্ত্রী ক্যাবিনেট সচিব এবং পররাষ্ট্রমন্ত্রী মুসালিয়া মুদাবাদীর সঙ্গে দেখাও করেছিলেন। মুসালিয়া নিজে তাঁর এক্স হ্যান্ডেলে ছবির টিমের সঙ্গে দেখা করার ছবি শেয়ার করেছিলেন। জানিয়েছেন যে, ছবিটির বাজেট ১০০০ কোটি টাকারও বেশি।

আরও পড়ুন: চালবাজ’-এর রিমেকে নায়িকা হচ্ছেন জাহ্নবী?

সূত্রের খবর, ভারতীয় মুদ্রায় প্রায় ১১৮৮ কোটি টাকা। এই বিশাল বাজেটের কারণে একে ভারতের অন্যতম বড় সিনেপ্রজেক্ট বলে মনে করা হচ্ছে। ছবিটি মুক্তি পাওয়ার কথা ১২০টি দেশে, যা ভারতীয় সিনেমার ইতিহাসে এক নজিরবিহীন ঘটনা। পরিচালক রাজামৌলি জানিয়েছেন, এটি এক পূর্ণদৈর্ঘ্য সিনেমা হতে চলেছে— তবে দুই পর্বে নয়। ছবির দৈর্ঘ্য হতে পারে প্রায় ৩ ঘণ্টা ৩০ মিনিট। সম্প্রতি মাহেশ বাবুর জন্মদিনে প্রকাশিত হয়েছে এই ছবির একটি পোস্টার। তবে রাজামৌলি জানিয়েছেন, সিনেমা সম্পর্কিত বড় আপডেট দেওয়া হবে এবং নাম প্রকাশ করা হবে নভেম্বর মাসে

অন্য খবর দেখুন